КРИТЕРИЈУМИ ОЦЕЊИВАЊА ИЗ ГЕОГРАФИЈЕ ЗА ПЕТИ, ШЕСТИ, СЕДМИ И ОСМИ РАЗРЕД

Оцену одличан 5, добија ученик – ученица који:

* Потпуно усвоји основна знања и терминологију, самостално их прошири и успешно повезује знања вертикално са претходним градивом и градивом из других предмета, анализира, доноси закључке и нова решења на основу познатог
* Потпуно влада картографским вештинама, и подједнако успешно чита историјске, географске и тематске карте
* Чита и самостално анализира графичке приказе, зна да представи податке различитим методологијама,
* Познаје основе методологије истраживачког рада, односно зна да користи историјске изворе, статистичке изворе, самостално припреми и изврши анкету, самостално бира и користи литературу, разврстава, селектује битно и успешно презентује
* Доноси јасне, аргументоване и исправне закључке
* Активно учествује у раду на часовима, има иницијативу, приликом рада у групи успешно организује, дели задатке и координира рад осталих ученика. Има иницијативу и предлаже решења.
* Успешно користи информационе технологије за израду и презентацију задатака
* Јако је мотивисан за сопствено напредовање

Оцену врло добар 4, добија ученик- ученица који:

* Потпуно усвоји основна знања и терминологију, делимично их прошири, успешно повезује знања вертикално са претходним градивом и градивом из других предмета,
* Потпуно влада картографским вештинама и подједнако успешно чита историјске, географске и тематске карте,
* Чита и самостално анализира графичке приказе, зна да представи податке графички.
* Уз помоћ наставника користи изворе и литературу, одваја битно и успешно презентује. Пореди и разврстава различите податке према више критеријума истовремено, заузима ставове и даје аргументе
* Активно учествује у раду на већини часова, показује иницијативу, износи мишљење. Приликом рада у групи има иницијативу, предлаже решења и успешно организује друге ученике
* Успешно користи информационе технологије за израду и презентацију задатака
* Значајно је мотивисан за учење и напредовање

Оцену добар 3 добија ученик - ученица који:

* Потпуно усвоји основна знања и терминологију и уз помоћ наставника их успешно повезује вертикално са претходним градивом и градивом из других предмета,
* Добро чита историјске, географске, а уз помоћ наставника и тематске карте,
* Уз помоћ наставника чита и анализира графичке приказе, разврстава податке, формулише процене, доноси одлуке и зна да објасни на основу чега је заузео одговарајући став
* Ретко показује иницијативу али на подстицај наставника решава одговарајуће задатке и учествује у раду. Приликом рада у групи углавном извршава налоге наставника или других ученика.
* Уз помоћ наставника или других ученика користи информационе технологије за израду и презентацију задатака
* Показује заинтересованост за сопствено напредовање

Оцену довољан 2 добија ученик –ученица који :

* Делимично усвоји основна знања и терминологију на нивоу просте репродукције и уз помоћ наставника, делимично повезује знања вертикално и хоризонтално.
* Тешко и уз помоћ наставника чита историјске и географске карте
* Готово никада не показује иницијативу, ретко учествује у раду на часовима, пасиван је, нередовно ради домаће задатке и уопште неспреман долази на часове

Оцену недовољан 1, добија ученик-ученица који нису показали ништа од претходно наведених постигнућа, као ни вољу да у минималној мери и уз помоћ наставника савладају задати наставни план.

Предметни наставник: